VIRON PASTORIT AREENALLA Andres Ploompuu 1/4
Tervetuloa ohjelman pariin!
Olen Andres ja tulen Võrusta.
On suuri kunnia ja etuoikeus todistaa ja puhua Jumalasta.
Toiveeni ja rukoukseni on, -
että Jumala on täällä tänään ja puhuu Sanansa kautta -
ja että voin välittää sen ja auttaa sinua -
toteuttamaan Hänen tahtonsa elämässäsi.
Luen yhden kohdan Raamatusta.
Se on mielestäni erityinen.
Kohta on 2 Kor. 9:6.
"Huomatkaa tämä: -
joka niukasti kylvää, se myös niukasti niittää, -
ja joka runsaasti kylvää, se myös runsaasti niittää."
Olemme varmasti samaa mieltä tästä asiasta.
Se on helppoa silloin, kun kaikki on hyvin.
Haluamme kaikki kylvää runsaasti -
ja niittää runsaasti.
Haluan puhua siitä, -
miksi eri syistä emme kylvä paljon, -
jolloin emme myöskään niitä paljon.
Kerron teille tarinan italialaisesta pojasta.
Hän syntyi vuonna 1876 Venetsian lähistöllä.
Hänen nimensä oli Amedeo.
Hän on erityinen siksi, että jo 11-vuotiaana -
hän sai sydämeensä kaipuun lähteä Amerikkaan.
Kaipuun herätti hänen äitinsä, -
joka luki pojalle enon kirjeitä Amerikasta.
Tämä vielä kovin nuori mies -
kertoi ystävilleen unelmastaan matkustaa Amerikkaan.
Ystävien avulla hän sai matkalipun 11-vuotiaana -
ja matkusti yksin laivalla Amerikkaan.
Kun Amedeo matkusti Amerikkaan, -
hänellä oli mukanaan vain pussillinen maapähkinöitä.
Ne olivat hänen eväänsä.
Amerikassa hän löysi pian itselleen töitä.
Tarinan mukaan -
hänestä oli mukava jakaa pähkinöitä työkavereilleen.
Maapähkinöitä ei juuri tunnettu Amerikassa.
Ihmiset ihastuivat niihin.
Amedeon sydämessä syntyi ajatus.
Hän otti loput pähkinät, vuokrasi maatilan tai peltoa -
ja kylvi pähkinät.
Hän alkoi viljellä maapähkinöitä.
Vuodet kuluivat.
Hän teki investointeja, osti tarvikkeita ja vaunut.
Viljelystä tuli kannattavaa liiketoimintaa.
Vuosien kuluttua hän perusti Suffolkiin sairaalan -
ja nimesi sen vaimonsa mukaan.
Tämä on yksi monista elämäntarinoista, -
joissa nuori ihminen on koonnut rohkeutensa, -
antanut aikaansa ja energiaansa ja on menestynyt.
Haluan kysyä sinulta, -
mistä tämä tarina oikeasti kertoo.
Menestystarinoita on paljon.
Voimme lukea lehdistä, -
miten ihmiset ovat vaikeuksien ja ponnisteluiden kautta -
saavuttaneet menestystä.
Mietimme joskus, voisiko meille tapahtua niin.
Voisiko sinulle käydä niin?
Yksinkertainen periaate sisältää syvällisen ajatuksen: -
jos kylvää vähän, saa vähän, ja jos kylvää paljon, saa paljon.
Kun Paavali kirjoittaa tästä 2 Kor. 9:6, -
hän ajattelee tietynlaista uhrautuvaisuutta.
Jumala siunaa sitä, joka antaa paljon.
Paavalin kirjoitus ei itsessään ole esimerkki.
Uskon, että hän haluaa sanoa paljon muutakin.
Hän antaa 9. luvussa suosituksia ja neuvoja, -
jotka koskevat antamista ja lahjoituksia.
Periaate on, että jos haluamme niittää paljon, -
ensin meidän täytyy uhrata paljon.
Tämän ovat monet ymmärtäneet, -
myös Amedeo, josta äsken kerroin.
Tuon Paavalin ajatuksen ja Amedeon tarinan nykyaikaan.
Esitän kysymyksiä, jotka auttavat ymmärtämään asian.
Voiko vähällä vaivalla saada suuren palkan?
Voiko hyvän koron saada ilman suurta sijoitusta?
Voiko seurakunta tai liikeyritys kasvaa, -
jos sille ei ole aikaa?
Voiko suhde naapureihin ja ystäviin, -
perheeseen, puolisoon ja lapsiin olla hyvä, -
jos niihin ei sijoita tai sijoittaa niukasti?
Voiko fyysisesti ja henkisesti voida hyvin, -
jos ei ole aikaa liikkua tai lukea -
ja huolehtia ruumiin ja hengen tarpeista?
Voiko rukousvastauksia saada, jos ei ole aikaa rukoilla?
Nämä ovat yksinkertaisia ja luonnollisia kysymyksiä.
Tästä pääsemme tärkeimpään kysymykseen.
Voimmeko saada -
läheisen suhteen Jumalaan, -
jos emme käytä aikaamme -
oppiaksemme tuntemaan Hänet?
Taidamme kaikki vastata näihin kysymyksiin, -
että haluamme sijoittaa niihin asioihin ja ihmisiin, -
jotka ovat meille arvokkaita.
Pyrimme toimimaan näin.
Silti suhteemme kärsivät usein.
Suunnitelmat eivät onnistu. Suhteemme Jumalaan on heikko.
Miksi näin on, vaikka tiedämme yksinkertaisen periaatteen, -
että ennen niittämistä täytyy kylvää, -
ja jotta voi niittää paljon, täytyy kylvää paljon?
Mitä meidän pitäisi tehdä? Mikä estää meitä?
Miksi periaate ei toteudu elämässämme kovin hyvin?
Uskon, että usein tahdomme kylvää vähän -
ja niitämme siksi vähän.
Missä ongelma on?
Haluan esittää viisi kylvämiseen liittyvää -
keskeistä periaatetta.
Menestyksekäs kylvö -
edellyttää ensinnäkin uskoa.
Raamatussa puhutaan paljon uskosta, -
esim. hebrealaiskirjeessä.
Jotta siemen itäisi ja kantaisi viljaa, -
meidän täytyy kylvää se uskossa.
Ilman uskoa emme tee sijoituksia.
Toinen syy, miksi emme sijoita tarpeeksi, -
on se, ettemme ole valmiita tekemään suurta uhrausta.
Myös Amedeo, josta kerroin, -
joutui ponnistelemaan suuren sadon eteen.
Hän joutui uhraamaan paljon.
Uhrauksessa keskeisintä ei ollut se, -
miten paljon hän kylvi, -
vaan se, miten paljosta hän oli valmis luopumaan.
Amedeo luopui perheestään ja ystävistään.
Hän uhrasi paljon toteuttaakseen unelmansa, -
jota piti tärkeänä.
Jotta voi kylvää paljon, -
täytyy uhrata paljon.
Usein meidän täytyy uhrata se, mitä pidämme arvokkaana.
Luopua siitä vähästäkin.
Usein haluamme pitää osan siitä vähästä, mitä meillä on.
Emme uskalla luopua siitä.
Joskus koemme, että meitä rakastetaan vähän.
Monet ihmiset ympärillämme kokevat vähän rakkautta.
Tuon vähäisen rakkauden, jota toisinaan koemme, -
haluamme pitää itsellämme.
Joskus myös annamme sitä kovin niukasti.
Tuo raamatunkohta kuitenkin kutsuu meitä antamaan paljon.
Sijoittamaan sen, mitä pidämme arvokkaana, -
siinä mittakaavassa, että se tuottaa suuren sadon.
Raamattu kutsuu meitä uhraamaan paljon.
Joskus tämä estää siunauksia.
Kolmanneksi, jotta voimme niittää paljon, -
meidän tulee nähdä paljon vaivaa.
Kylväminen voi vaikuttaa helpolta.
Se on helppo vaihe. Kylvämme sijoituksemme -
ja odotamme satoa.
Kylvämistä täytyy kuitenkin valmistella.
Maaperä täytyy valmistella.
Esteet raivataan sadon tieltä.
Meidän täytyy varmistaa hyvä maaperä, auringonpaiste -
ja kaikki muu tarpeellinen.
Sijoittaminen vaatii vaivannäköä.
Oletko valmis näkemään vaivaa, -
jotta saisit suuren sadon?
Oletko valmis uhrauksiin ja ponnistuksiin?
Se vaatii aikaa ja energiaa.
Vaikeinta onkin antaa se vähä, mitä meillä on, -
ja vielä nähdä vaivaa ja ponnistella.
Neljänneksi -
kylvämiseen ja sijoittamiseen liittyy aina riskejä.
Oletko valmis ottamaan riskin ja miten suuren?
Kun sijoitus on pieni, myös riski on pieni.
Se on yksinkertainen paradoksi.
Tämä on suuri kiusaus, sillä emme halua riskeerata paljon.
Meillä on luonnollisia perusteluita: -
voimme olla vaikka sairaita.
Ehkä sijoituksemme epäonnistui emmekä halua ottaa riskejä.
Haluamme menestyä ilman suurta riskiä.
Todellista menestystä ei saa, jos välttelee riskejä.
Kysymys onkin siitä, mihin sijoitamme.
Mitä olemme valmiit riskeeraamaan?
Viidenneksi esitän vielä yhden esteen -
tai syyn, miksi emme aina halua kylvää.
Se on luottamus.
Oletko valmis luottamaan ja odottamaan?
Luottaminen tarkoittaa usein odottamista.
Kuinka kauan olet valmis odottamaan, -
että näet kylvön toivotun tuloksen?
Kylvämisen jälkeen voimme vain odottaa.
Odottaa päivää, jolloin näemme, -
mitä vaivannäkömme ja ponnistelumme tuottavat.
Tällaisissa tilanteissa emme voi kuin odottaa.
Nämä ovat viisi syytä, -
miksi usein pelkäämme kylvää paljon, -
jotta voisimme niittää enemmän.
Ymmärrämme, että nämä syyt, -
usko, suuri uhraus, -
vaivannäkö, riski ja odotus ovat syitä, miksi pelkäämme -
ottaa askeleita, jotka toisivat meille runsaasti siunauksia.
Ehkä sinäkin mietit, ottaisitko jonkin askeleen -
tai tekisitkö jonkin päätöksen.
Ehkä pelkäät tai et ole valmis tekemään suurta uhrausta.
Ehkä olet kokenut jotain ikävää etkä halua kokea sitä enää.
Ne ovat ymmärrettäviä syitä.
Jumala kuitenkin sanoo, että jos haluamme niittää paljon, -
meidän tulee kylvää paljon.
Niin sanotaan myös sananlaskuissa 11:24: -
"Toinen on antelias ja saa yhä lisää, -
toinen säästää yli kohtuuden ja vain köyhtyy."
Nämä sanat kutsuvat pohtimaan sitä, -
miten ja mihin sijoitamme aikamme, -
uskallammeko ottaa riskejä, odottaa ja luottaa.
Haluan rohkaista sinua kylvämään paljon, -
ja esitän vielä kolme sääntöä, -
jotka koskevat kylvämistä. Uskon, että niistä on apua.
Ensinnäkin leikkaat aina sitä, mitä olet kylvänyt.
Se on raamatullinen periaate. Paavali sanoo Gal. 6:7: -
"Älkää eksykö, Jumala ei salli itseänsä pilkata; -
sillä mitä ihminen kylvää, sitä hän myös niittää."
Sanat voivat tuntua ankarilta tai negatiivisilta, -
sillä kylvämme usein asioita, joita emme halua niittää.
Sanoista huokuu silti suuri luottamus.
Kun kylvämme oikeisiin asioihin, Jumala ei jätä meitä häpeään.
Kun löydät voiman, uskon ja varmuuden -
ja näet vaivaa uskomasi asian eteen, -
Jumala ei jätä sinua häpeään.
Hän auttaa ja siunaa sinua, kuten on Sanassaan luvannut.
Jumala siunaa sinua, -
kun rohkenet sijoittaa oikeisiin ja hyviin asioihin.
Muista toiseksi se, että niität enemmän kuin kylvät.
Unohdamme joskus tämän periaatteen.
Pelkäämme usein sijoittamista, koska pelkäämme tappioita.
Kun sijoitamme läheisiin ihmissuhteisiin, -
pelkäämme usein häviäjän osaa.
Raamatun mukaan niitämme enemmän kuin kylvämme.
Jumala on luvannut meille sen -
lukemassani kohdassa 2 Kor. 9:6.
Se on Jumalan rohkaisu, -
jotta et pelkäisi sijoittamista.
Kolmas periaate on, -
että kylvämme ensin, ja niitämme sitten.
Miten kovasti haluaisimmekaan -
saada osan sadosta jo nyt.
Työssäni pastorina -
se on yksi suurimmista haasteista.
Usein kylvetyt siemenet, erilaiset keskustelut, -
itävät kauan, ennen kuin näen tai koen, -
miten Jumala siunaa ihmisiä, projekteja tai suunnitelmia.
Sen tietää vain Jumala. Me kylvämme ja niitämme sitten.
Tämä voi olla yksi vaikein periaate noudattaa.
Jokaisen elämässä on asioita, joista ei tiedä varmasti, -
tuottaako kylvö odotetun tuloksen.
Jumala on antanut meille parhaimman esimerkin, -
jotta olisimme kärsivällisiä.
Jumala on kärsivällinen meidän kanssamme.
Siksi Hän on valmis odottamaan ja haluaa antaa meille -
tämän esimerkin, jotta emme luovu kylvämisestä, -
koska emme malta odottaa, milloin saamme satoa.
Nämä kolme periaatetta halusin kertoa sinulle, -
jotta et pelkäisi kylvämistä.
Miten kiteytämme tämän?
Miksi meitä pelottaa kylvää paljon?
Rohkenen väittää syyksi sitä, -
että emme uskalla luottaa.
Ehkä emme ole valmiita uhraamaan paljon, -
näkemään paljon vaivaa tai pelkäämme ottaa riskejä.
Ehkä emme malta odottaa odotetun tuloksen saamista.
Tärkeintä on kuitenkin esittää yksi kysymys.
Mitä haluamme niittää?
Mitä sinä haluat niittää? Tiedän, että haluat kylvää.
Tiedän, että haluat niittää.
Mitä sinä haluat niittää? Mitä sinä haluat saavuttaa?
Tuo se Jumalan eteen -
ja ala kylvää rohkeasti uskossa.
Jumala on uskollinen ja siunaa sinua.
Jos haluat hyviä suhteita, -
kylvä rohkeasti ja seurustele ihmisten kanssa.
Rakasta ja vaali heitä.
Jos haluat hyvän suhteen puolisoosi, -
ota horjumatta askeleita uskossa -
ja luo yhteys puolisoosi.
Ja jos haluat hyvän suhteen Jumalaan, -
sijoita suhteeseen Jumalan kanssa.
Älä pelkää. Mitä enemmän sijoitat Jumalan tuntemiseen, -
sitä enemmän niität ja saat kokea ihmeellisiä asioita.
Kiitos seurastasi.
Runsasta Jumalan siunausta tuleville päiville. Kiitos!
Suomennos: Maria Peltokangas